MINNEAPOLIS, MINNESOTA RUJAN 2023.
JEFFERSONOV DOM RUJAN 2023.
Rijetko trošim na nešto
pa kad potrošim novac, kupim nešto što zbilja želim
ili što me zbilja zanima.
Obožavam nakit.
Volim dijamante,
volim kad svjetlucaju.
Volim kubanske lance, ako niste znali,
tako se zovu.
Uočljivi su.
HVATAČ VIKINGSA
Neka bude više slojeva.
Dupli lanac
i ovo remek-djelo. Poveže sve ostalo.
S avionom, zvijezdama.
Nije li predivan?
Imam alter-ego.
Postoji Jets i Justin.
Sad sam Justin.
Justin je miran i sabran.
Smiren sam, igram videoigrice
i većinu sam vremena sâm.
Ali kad počnem stavljati lance,
kad počnem…
metalne zube, nakit i sve to,
tada postajem Jets.
Jets je pun samopouzdanja.
Šepuri se.
Nije bahat, ali ima dovoljno samopouzdanja
da izađe na teren i odigra najbolje što može.
Volim izgledati dobro dok igram, pa…
Jedan si od najledenijih hvatača,
ne samo zbog nakita koji nosiš.
Sviđa vam se?
Tko god me zna odmalena
zna tko sam zapravo i da sam sramežljiv.
Volim svoj mir.
Ne volim biti u središtu pozornosti.
Kad Jets izađe na teren, bude sasvim suprotno.
Hajde! Čuvaj me!
To mi se sviđa. Čuvaj me.
Tako sam i mislio.
Jets voli pozornost.
Voli privlačiti pozornost, plesati,
uveseljavati navijače.
Najbolji hvatač u povijest NFL-a
nakon tri sezone jest Justin Jefferson.
Najviše osvojenih jarda, najviše dodavanja i primljenih lopti.
Zar ne izgleda dobro?
Vidim „Jetsa”.
Kad stavim naočale, to je definitivno on.
Kad stavim naočale, imam sve.
To je Jets. Sad sam Jets.
Spreman sam za polazak. Spreman da razvalim.
Idemo, Jets. Sredimo ih. Zabavimo se.
-Potucimo se. -Idemo.
HVATAČ
VELIKA OČEKIVANJA: 2. DIO
LAS VEGAS, NEVADA RUJAN 2023.
RAWR DAIJA IMA ČETIRI GODINE
ADAMSOV DOM RUJAN 2023.
Tata, dinosaur.
Da, dinosaur. Da vidim.
Vidi!
HVATAČ RAIDERSA
Ljubavi, dođi da te slikam.
-Daija. -Spremni? Jedan, dva, tri. Ptičica!
Pogledaj gore. Ptičica.
Ptičica!
Preslatko. Povuci joj šešir unatrag, Dev.
-Tako. -Žena mi se zove Devanne.
Starija mi se kći zove Daija,
a mlađa Dezi.
Daija.
Upoznali smo se na Sveučilištu Fresno i završili
na istom predavanju iz matematike.
Davante mi je pisao zadaću.
-Jesi li to znala? Iz matematike. -A da?
Tako smo se upoznali.
Pisao mi je zadaću i ispite iz matematike.
Ne ide joj matematika, pa…
Ja znam osnove,
pa sam morao uskočiti
i pobrinuti se za nju.
Pomogao si joj da prođe?
Da…
Fora je u tome
da nisam prošla.
Morala sam opet slušati predavanja.
Zakasnio sam. Pomogao sam ti da dobiješ dva.
-To je bolje nego jedinica. -D kao dva i kao Devanne,
Davante, Daija, Dezi.
Bilo nam je suđeno.
Htjela sam da moja kći ima lijep rođendan.
Htjela sam da ima što normalnije djetinjstvo.
Upravo je krenula u školu, pa sam odlučila pozvati cijeli razred.
-Kako si? -Dobro.
-Davante. Drago mi je. -Chris. I meni.
-Davante. -Ide u Brookein razred.
-Da, da. -Hvala na pozivu.
Mislila sam da drugi roditelji ne znaju čime se bavi.
Polaganje! Davante Adams donosi pobjedu u Denveru. Pobogu!
Pola ih je znalo, pola nije.
Legendarni D. Adams postiže pogodak za Raiderse.
Pozdravi!
Bok, Hayes.
Mislim da je onima koji nisu znali bilo čudnije.
Tko je trenutno najbolji hvatač?
BIVŠI NAJBOLJI HVATAČ SEZONE
Rekao bih Davante Adams.
-Tko je u tvojih top pet? -Top pet. Davante.
Davante Adams.
Davante Adams uvijek je moj broj jedan.
Nitko mu ne može prići dok baca.
Jedan od najboljih hvatača.
Ovo mu je deseta sezona nakon Fresno Statea.
Lani je bio vodeći u ligi
po hvatanju za polaganja.
Bože dragi!
Lila i Ricky, drago mi je.
Davante Adams s razlogom je
najbolji hvatač NFL-a.
Daija ide u školu s vama, zar ne?
-Da. -Da. Lijepo.
Naravno, neki od njih idu u školu s mojom kćeri.
Ja ih ne poznajem jer je u školu vozi moja žena.
Sjajno.
-Ti si Daijin tata? -Jesam.
-Ja sam Megan. Drago mi je. -Kako si?
Neki od njih ni ne znaju.
Znaju samo da je Daija Daija,
a kad ih moja žena pozove na zabavu,
dođu i šokiraju se.
Nevjerojatno.
Hvala.
Pobogu. Predivno je. Super.
Puno hvala.
Detalji su sjajni.
Daija je htjela temu dinosaura,
pa je to i dobila.
Zabavno je biti otac jer…
Znate što?
Obje, upadajte.
Mogu biti superjunak na terenu
i kad dođem kući i organiziram
veliku zabavu za svoje dijete.
Što je to?
Dođem kući, priberem se, vidim djecu.
-Mogu li uzeti zalogaj? -Ne.
Tako mogu dati sve od sebe na terenu.
RUJAN 2023. SJEDIŠTE RAIDERSA
Sredi me, osjećam se sjajno.
Osam, čovjek, plavo. Priprema!
Tako!
Ajoj.
Kako ti je žena? Čekate dečka ili curu?
Curu. U prosincu. Koliko ti imaš djece?
Dvoje. Dvije cure.
Htio sam dečka. Samo dečka.
Baš sam ga jako htio. Bilo mi je stalo samo
da dijete bude zdravo.
Da sam mogao birati, birao bih dečka.
I dalje želim dečka
-jer imam dvije cure. -Jednog dečka.
Da je jedini način da dobijem dečka
da imam još pet cura, pristao bih.
Uzbuđen sam.
To je najbolji osjećaj na svijetu.
Mislim da bih dečku stvarao pritisak.
Da.
Bit ću nježan, ali s curom
-je to… -Za nas
i naš posao bolje je da se smekšamo
s curom
jer nećemo stvarati
-toliki pritisak sinovima. -Da budu kompetitivni.
-Hvala na interesu. -Ništa.
RUJAN 2023. MINNEAPOLIS, MINNESOTA
I dalje sam mlad.
I dalje sam mlad u duši…
RUJAN 2023. JEFFERSONOV DOM
Moraš nešto gricnuti. Ja volim slatkiše.
Jedem slatkiše ujutro.
Jedem ih navečer.
Iskreno, nisam ja kriv.
Nisam. Moja mama je.
Krivim mamu. Žao mi je, mama, ali krivim tebe.
Bože. Obožava slatkiše.
Kupila sam mu slatkiše,
ali za njegove prijatelje, ne za njega.
Slušajte,
nemojte me odmah osuđivati.
Dakle…
moram imati kisele bombone.
Moram.
Imam čokoladu.
Lud sam za perecima s cimetom.
Straga ima svašta, ali to nećemo pokazati.
Dok mogu, nastavit ću jesti slatkiše
i nezdravu hranu dok mi je tijelo još mlado.
Doći će vrijeme
kad ću morati prestati s time.
U posljednjoj postsezoni…
više sam pazio na svoje prehrambene navike i prehranu.
Odlučio sam da želim imati kuhara
koji će mi pomoći da jedem bolje.
-Je li uskoro gotovo? -Uskoro.
Mislim da je dobro
što jedem zdraviju hranu,
pa mogu nakon svega pojesti i malo nezdrave.
Što više mirišem hranu, sve sam gladniji.
-Hoćete li zaštititi ovaj klub? -Uvijek!
Vidi.
Prvi put gledam ovo na televiziji.
Ništa se ne može usporediti
s time kad se vidite na televizijskoj reklami.
Da.
Minnesota Vikingsi biraju Justina Jeffersona.
Bio je nepoznati novak
tek izašao iz srednje koji je izrastao u sjajnog hvatača
i odabran je u prvoj rundi.
Kasno sam stasao.
Moja mi je obitelj stalno govorila da ću jednom uspjeti.
Prije no što je potpisao za LSU, imao je dvije ponude
i poslije toga je
samo jurio naprijed.
Najbolji trkač.
On i Davante Adams najbolji su trkači.
Ovo je zaista pravi blagoslov.
Tako je!
Sanjao sam o ovoj razini igre.
Justin Jefferson ima najviše jarda
u prve tri godine od ikoga u povijesti NFL-a
prestigavši Randyja Mossa.
Od svih kvaliteta
koje ponajbolji hvatači trebaju imati,
Justin ih ima skoro sve.
Bilo da je riječ o brzini,
kretanju po terenu,
sposobnosti da uhvati tešku loptu…
Na ljestve. Bože mili!
Ima sve vještine
i prirodno je da igra tu poziciju
i…
To smo primijetili vrlo brzo u prvoj godini u klubu.
JJ postiže polaganje!
Tako je!
Hajde!
Justin će otplesati
do srca navijača Vikingsa.
Taj ples zove „griddy”.
Dok sam studirao, mama mi je rekla
da bih trebao nekako proslaviti polaganja.
Bilo je dosadno.
Rekla sam mu: „Čovječe, moraš to nekako
učiniti uzbudljivim.”
Pomislio sam: „Dobro,
postoji novi ples imena 'griddy'.”
Dolazi iz New Orleansa,
nije uobičajen.
„Dobro, pokušat ću
i vidjeti kako ide.”
Išao sam na LSU
i sve je počelo na utakmici s Teksasom.
Počeo sam plesati griddy
i sudac nije ništa rekao.
Pomislio sam da bi mi to moglo proći.
Otada sam na svakoj utakmici
kad god bih postigao polaganje zaplesao griddy.
Kad sam ušao u ligu, na trećoj sam utakmici
postigao prvo polaganje,
potrčao prema kraju
pomislio: „To je to.
Moram učiniti nešto ludo.”
Počeo sam plesati griddy.
Dugo sam plesao.
Baš sam dugo plesao.
Prišli su mi svi suigrači i to je bio početak,
tada je postao svjetski popularan.
Justin Jefferson proslavio je
ples griddy.
-Griddy. -Griddy.
Klinci ga zovu griddy.
Kvragu, buraz. Pleše griddy?
Navijači američkog nogometa
navikli su vidjeti verzije tog plesa.
Evo.
Mike Gesicki i najgori pokušaj plesanja griddyja ikad.
Najgori griddy u ligi.
Bilo je ludo vidjeti kako ga pleše Randy Moss.
HVATAČ IZ KUĆE SLAVNIH
Zbog Justina Jeffersona tate iz predgrađa plešu griddy.
Da biste bili na prvom mjestu
ili najbolji, morate imati sve.
A kod hvatača
to „sve” uključuje i da budete zabavljač.
Nevjerojatno je sjediti
i gledati koliko ljudi pleše taj ples.
-Molim? -Mali želi plesati griddy.
To!
Mislim da je sjajno vidjeti
kako mala djeca rade nešto što je Justin osmislio.
A meni je to što je on za to zaslužan
kao majci predivno.
RUJAN 2023. SJEDIŠTE VIKINGSA
Vikings, momčad koja je lani imala 13 pobjeda,
sada je pobjednik NFC-a Sjever.
Što nas čeka ove sezone?
Izgubili su doigravanje kod kuće
od New York Giantsa, od kojih su bili bolji.
Rasturimo danas.
Minnesota u siječnju želi pobjede.
Zašto Vikingsi
ne bi igrali za naslov NFC-a ili u Super Bowlu?
Imaju najboljeg hvatača na svijetu.
Lako mogu odnijeti trofej.
Ovo je ključna godina.
2. TJEDAN, RUJAN 2023. VIKINGSI - EAGLESI
Počinje utakmica u četvrtak navečer.
Sredimo ih.
Eaglesi imaju jednu pobjedu i nula poraza, a Vikingsi obrnuto.
Bili su favoriti protiv Tampa Baya.
Preokreti su ih dotukli. Bila su čak tri.
Bože, molim Te da mi daš snage.
Da našoj momčadi daš snage
i daš nam da igramo brzo i strastveno.
Da imamo samopouzdanja na terenu.
Vodi nas do pobjede. Molimo Te.
Philadelphia Eaglesi
vode protiv Vikinga 10:7.
Kirk Cousins… JJ je lovi.
Zaustavljen je kod 28. jarda.
Pao mi je lanac.
Vidio sam kad mi je pao
dok sam se vrtio.
Mrzim kad mi se to dogodi,
kad mi padne nakit.
Nisam se bojao da ga neću dobiti natrag.
Više sam se fokusirao na pobjedu nad Eaglesima
i pomaganju momčadi.
Hvala Bogu da gubimo za samo jedan.
Moramo biti dosljedniji u napadu.
Želiš ga sad?
-Ne treba. -Gotovo je.
Idemo.
Cousins juri,
kreće nadesno, lovi Jeffersona.
Baca… Ulovljen je!
Ne mogu zaustaviti Jeffersona.
Krade od Kirka Cousinsa.
Svaka čast, JJ.
Osam hvatanja za Jeffersona i 115 jarda.
-Bacit će ti desno. -Molim te.
Možda ćeš morati pojuriti.
Jefferson ide nalijevo.
Formacija „T” nalijevo.
Isturen je Eaglesov 31. Cousins baca.
Prolazi lijevo. Jefferson!
Ispustio ju je!
Ako mu je ispala izvan granica,
Philadelphia dobiva bodove.
Bože mili. Daj.
Baš mi je ispala.
Jebote…
Jebote, lopta se ne ispušta!
Izgubio je kontrolu
-prije gol-linije. -Da.
Prešla je pilon.
Eaglesi preuzimaju vodstvo kod 20. jarda.
Ja sam kriv. Neće se ponoviti.
Neće se ponoviti.
Ja sam kriv. Kriv sam.
Neću lagati. Bio je to loš osjećaj.
Grozan osjećaj.
Ne mogu kriviti nikoga drugoga
osim sebe.
Znam što misle navijači kod kuće.
Ako gurne loptu van,
ako lopta uđe u završnu zonu, to je polaganje.
Meni je najteže bilo gledati
koliko je to Justinu teško palo.
Ja sam kriv.
Preskočit ću te u sljedećoj akciji.
U redu.
Hajde, Jets.
Hajde, Jets. Nije do tebe.
Hajde, zadrži loptu.
Definitivno nije bio dobar osjećaj,
osobito zato što smo gubili za manje od sedam bodova.
Loše vijesti iz Philadelphije.
Eaglesi su pobijedili Vikingse 34:28.
Minnesota ima nula pobjeda i dva poraza.
-Četiri preokreta naprama jedan. -Da.
Zaostaju šest bodova u prve dvije utakmice u sezoni.
To nije pobjednička igra.
Ispala je.
Izgubio sam loptu.
Jebote!
Nula naprama dva.
Izgubili smo za ukupno devet bodova,
a u preokretima sedam naprama jedan.
Kad kažemo da je igra najvažnija,
to vam mora nešto značiti.
Cijelom vašem biću.
Držite klub u svojim rukama,
a nije vam dovoljno stalo.
Ovdje smo kako bismo to promijenili.
Ispravit ćemo to
i pregaziti sve ostale.
-Slažete se? -Da.
Nikome nije bilo gore no njemu.
Sjećam se kako je bio očajan nakon utakmice.
Na putu do autobusa pomislio sam:
„Ako ga to zbilja toliko muči,
to će mu pomoći u budućnosti.”
Kad stvari ne idu kako treba,
osjećam se frustrirano i teško mi je.
Izgubiti utakmice zbog grešaka
koje ste sami uzrokovali je…
Teško je misliti na to.
Hvatač Raidersa Davante Adams
uvršten je u najbolju momčad sezone
unatoč šest pobjeda i 11 poraza njegovog kluba.
Da bi pobijedili,
Davante Adams mora i dalje biti u najboljem izdanju.
Jimmy, ako odigramo plavo-ujko Drew,
pripazi.
-Podsjeti me. -Može. Razumijem.
Doveli su Jimmyja Garoppola,
Josh McDaniels ulazi u drugu sezonu.
Trebali bi krenuti
u suprotnom smjeru
od onoga prošle sezone.
Mislim da si mi ti najviše sličan.
Što se tiče pokreta
i cilja, zaobilaženja igrača.
Davante je moj brat blizanac.
Na istoj smo valnoj duljini.
Razumijemo se od prvog dana.
Prvi nam je razgovor bio
kao da se poznajemo godinama.
Svi moji pogledi isti su kao tvoji.
Upotrebljavaš ruke i guraš.
To što ti radiš s rukama meni je prirodno.
Maxx Crosby trenutno mi je brat blizanac.
Nije me briga što imamo različitu boju kože.
Na utakmici sa Steelersima
bio sam spreman za igru, mislio sam da ću biti
najbolje odjeven u svlačionici, a bili smo isti.
Nažalost, bili smo isti
jer se Maxx Crosby odlučio pojaviti
u identičnom kompletu Louis Vuittona.
Pomislio sam da se to ne događa.
Na dan utakmice nosili smo identičan komplet.
I to se dogodilo više puta. Ludo.
Ti i Maxx imali ste isti komplet.
-Da. -Jeste li to planirali?
Nismo.
To se dogodilo i lani s kompletom Alexandera McQueena.
Ni to nismo planirali.
Jednostavno ste na istoj valnoj duljini?
Tako je.
Isto se dogodilo i na jednoj od zadnjih utakmica lani.
Vidio sam objavu na Instagramu Raidersa
dok sam slušao glazbu. „Komu bolje stoji?”
Imamo sličan stil, ukus i interese.
On je jedan od najboljih ljudi
koje sam upoznao otkako sam u ligi
i jako ga volim.
Nisam bio najsretniji,
no mislim da meni te kombinacije stoje bolje.
Povijesno rivalstvo AFC-a.
Raidersi i Steelersi odigrali su brojne utakmice za pamćenje.
Sada oba kluba imaju omjer jedan-jedan
i pokušavaju uzeti zalet.
-Kako ste? -Dobro, ti?
Četvrti pokušaj i možda link.
Možda.
U prvoj četvrtini imamo još 7 i 10.
-Naravno da to žele. -Moraju.
Možemo li dobiti polaganje?
Bilo što?
Četvrti pokušaj i još jard za prvi.
Hoće li je podvaliti ili predati?
Spremni? Priprema, sad!
Garoppolo… Čisto. Za Adamsa.
Polaganje za Raiderse!
To!
Kad ju je ulovio, bio je okrenut prema liniji,
pao na stražnjicu i sletio u završnu zonu.
Hrabar se potez isplatio.
Idemo! Idemo!
Drugačija sam osoba jer otkako sam bio mlad…
Bilo je dobro. Predivno.
Kad god znam da me netko gleda,
obuzme me neki osjećaj,
samopouzdanje.
Nije me teško naći.
On izvlači najbolje iz mene.
Teško me uhvatiti, no nije me teško naći.
Ponekad igram i kažem sam sebi:
„Kladim se da me svi gledaju.”
Kako bih osjetio taj osjećaj.
Priprema, sad!
Davante ima šest oduzetih lopti.
Ovo mu je poluvrijeme za Kuću slavnih.
Bacanja, probijanja
i sve što su čekali da vide,
mislim da je moja zadaća
pružiti im baš ono što su došli vidjeti.
-Zeznut ću te. -Došao sam igrati nogomet.
Nisi. Sredit ću te.
Spremni, sad!
Davante Adams vraća se nakon stanki
s punom brzinom.
Davante ima deset hvatanja i 153 jarda.
Opak si, dečko.
Hvala.
Vrijeme je za treći pokušaj i gol od otprilike jednog i pol.
…za Garoppola. Još 5.45.
Gube za 16.
Možeš li reći: „Naprijed, tata?”
-Naprijed, tata! -Garoppolo baca Adamsu.
Slent, na gol-liniji i pada.
Polaganje za Raiderse!
Bravo, tata!
Davante Adams presjekao je s lijeve strane i vratio se,
a Jimmy G. dobacio mu je loptu
za 23:13 s 5.41 do kraja.
Trinaest hvatanja, 172 jarda i dva polaganja
Davantea Adamsa.
To!
Dva!
-Reci: „Bravo tata.” -Dva.
-Bravo, tata. -Dva.
To je za mene bila uspješna utakmica.
Možemo još jedno.
O, da.
Još jedno, hajde.
Ali nije samo to bit.
Ako ja postignem 20 hvatanja, 230 jarda i dva polaganja,
a mi izgubimo, ne napredujemo
do razine na kojoj želim biti.
Davante Adam sjajno se zabavlja,
ali Garoppolo ima dvije presječene lopte.
Ostalo je još samo 12 sekundi.
Raidersi vode 23:18.
Bačena Jimmyju G.-ju,
Steelersi jure naprijed. Skače.
Baca daleko i lovi je Levi Wallace.
GLAVNI TRENER STEELERSA
Svaka čast. Sjajan si tip.
Treće presretanje Jimmyja Garoppola ove večeri.
Steelersi su došli na Allegiant Stadium
gdje je Davante Adams bio glavna zvijezda.
Ali ta gostujuća momčad pobijedila je Raiderse 23:18.
STEELERSI 23 RAIDERSI 18
Teško je jer smo zbilja dobra momčad.
Imamo mnogo potencijala. Pogledate statistiku
i kvalitete momčadi koje su pobjeđivale,
oduzimale loptu i slično, ali to ne znači ništa
dok ne izađete i ne počnete igrati.
Trenutno nam to teže ide.
Ne želim se praviti da je sve ludo.
Tek je treći tjedan,
ali nemam vremena čekati.
Raidersi su na jedan-dva.
Davante već gubi strpljenje.
Čini se da Davante Adams
postaje frustriran.
Pokušavao sam
nakon te utakmice
objasniti da mi je ostalo još malo vremena.
Želim reći da mi ponestaje vremena
za dobru igru i osvajanje trofeja.
Ako Bog da, igrat ću još pet godina
ili koliko mi Bog podari,
ali to ne ovisi samo o meni.
Mislim da nemam toliko vremena.
Rekla si tati da si navijala za njega?
-Navijala si? -Vikala si: „Naprijed, tata!”
Da, i Dezi je. Pljeskala je.
Sviđa ti se tatina jakna?
Pogodi što je danas bilo…
Što?
…vezano za ovaj komplet.
Pogodi.
Nemoj to reći. Nemoguće.
Nema šanse.
-Maxx. -Nema šanse.
Cijeli komplet?
-Nemoguće. -Kunem se.
Morat ćete se početi dogovarati.
RUJAN 2023. JEFFERSONOV DOM
Spremaš poseban griddy za sutra?
Znam da si vježbao novi ples.
Moraš barem dvaput doći u završnu zonu.
Barem dvaput.
Barem, barem.
Moja je obitelj luda, iznimno kompetitivna.
Obožavamo sport.
Obožavamo igrati
i međusobno se natjecati.
Mrzi gubiti.
Nekad smo igrali jedan na jedan,
ali ja sam uvijek pobjeđivao.
Vraćao se u kuću plačući.
„Tata mi nije pustio.”
Moja žena Elaine rekla bi: „Pusti mu.
Pusti mu barem jednom.”
Ali pobijedio me tek kad je to sam mogao.
Kad me pobijedio, utrčao je u kuću sav uzbuđen.
Moj je tata bio košarkaš, igrao je
do fakulteta.
Pričao nam je priče
o svojem skoku od jednog metra,
ovo-ono.
Mislim da smo moja braća i ja
to naslijedili od njega.
Svi smo vrlo
kompetitivni u svemu.
Moj najstariji brat Jordan
bio je vođa navale LSU-a.
Bio je prvi iz obitelji na sveučilištu SEC-a.
Moj srednji brat Ricky igrao je obranu,
a ja sam upisao LSU.
Bilo je jako zabavno.
Baš jako zabavno.
Moja braća nisu postala velike zvijezde NFL-a.
Znate,
ja sam htio da moja karijera bude uspješnija.
Igram za njih.
To što sam tu gdje jesam,
što sam u neku ruku superzvijezda,
čini i njih superzvijezdama.
Odlučujući tjedan za Vikingse.
Ako omjer bude nula naprama četiri,
izgledi da uđu u završnicu sezone
postaju nikakvi.
Bilo je to teško vrijeme,
omjer je bio nula naprama tri, a išli smo u Karolinu.
Hajde, idemo.
Ali nismo pognuli glavu.
Razmišljali smo o tome što ćemo dalje
i pokušavali doći do prve pobjede u sezoni.
Jefferson, 458 jarda.
To je jednako rekordu u tri utakmice
koji je postavljen 1970.
Cousins baca Jeffersonu.
Polaganje!
Odjurio sam!
Čim akcija počne, ja jurim.
Treći pokušaj i jedan. Cousins pokreće akciju.
Suočava se s četvoricom, juri nadesno,
baca i lovi!
Polaganje! Justin Jefferson.
Ma hajde.
Ma hajde!
Ulovio sam je, podigao pogled i vidio ih.
Vidio sam svoje roditelje. Zavrtio sam loptu, zaplesao.
Evo JJ-a!
Sve sam ih pozdravio i zagrlio mamu.
To mi je sjećanje za cijeli život.
To je bio uzbudljiv trenutak,
ali nitko nije vidio kako plešemo.
Bio je to lijep trenutak.
I bolje da nisu vidjeli kako plešemo.
Još vježbamo.
Minnesota Vikingsi
odnose prvu pobjedu u sezoni.
Zahvaljujući dvama polaganjima Justina Jeffersona.
Volim te.
Vratit ćemo se u hotel, malo se odmoriti,
pojesti nešto.
I ja tebe volim. Večeras letim.
Napokon smo pobijedili.
Nisi mogao postići tri-četiri u danu.
Sljedeće nedjelje
čeka ih velika utakmica na US Bank Stadiumu protiv Kansas City Chiefsa.
Vikingsi u nju ulaze optimistično.
LISTOPAD 2023. SJEDIŠTE VIKINGSA
Dobro hvataš.
Je li nova?
Je li ti ogrlica nova?
Ne znam.
Pitam se što bih kupio da dobijem novi ugovor.
Jefferson je odradio treću godinu.
Slobodan je potpisati novi ugovor.
Drugi ugovor definitivno je važan
jer će vas on
osigurati na duže vrijeme.
Jefferson je prošao 4825 jarda,
što je rekord za igrača u prve tri sezone
u povijesti lige.
Njegov novi ugovor
vjerojatno će biti skuplji od trenutnog rekordera Tyreeka Hilla
koji iznosi 30 milijuna dolara godišnje.
Tek mi je četvrta godina,
pa je prerano za pregovaranje o novom ugovoru.
Obično prva runda pregovora
počinje nakon četvrte godine.
Ali s obzirom na moje uspjehe,
na to da nitko nije postigao takvo što
u povijesti ove igre,
dobio sam priliku
pregovarati prije no što se očekivalo.
JJ je prešao 543 jarda, prvi je u NFL-u.
Daleko je najbolji hvatač u ligi.
Idemo!
Ne bojiš se ozljede prije potpisivanja?
Znam da će ugovor biti drugačiji
ako se ozlijedim.
Ali neka moja igra govori za mene.
Treba postaviti temelje svoje budućnosti,
na kojem ću broju biti,
a to se ne smije požurivati.
Klub je
vrlo odlučno htio potpisati ugovor
nakon treće godine.
Obje su strane pokušavale potpisati ugovor
prije početka sezone, ali nisu u tome uspjele.
Jefferson planira odigrati sezonu
prije no što nastavi pregovore.
Pregovarali su o ugovoru
koji bi ga učinio najplaćenijim hvatačem u ligi,
ali on vjeruje u sebe.
Nije jednostavno razgovarati o tome, ali tako je kako je.
LISTOPAD 2023. RAIDERSI - CHARGERSI
Nedjelja, 1. listopada, SoFi Stadium.
Las Vegas Raidersi u gostima kod L. A. Chargersa.
Velik dan za srebrno-crne.
Davante je prava zvijer.
Mora pojuriti već na početku.
7-0. Chargersi imaju prednost.
Davante Adams trči, traže ga.
Izvan terena.
Bože!
Sudac primjećuje nedopušteni kontakt.
Hej, ne radi to.
Ne, ne, ne. To je bilo polaganje.
Ne, to je bilo polaganje. Polaganje.
Polaganje. Ali pametno.
Bilo je pametno.
Dobra igra, 43.
Sviđa mi se što su pucali u završnu zonu.
Ponekad moraju testirati obranu.
Pokušavali su ući u završnu zonu
ili joj prići blizu s Adamsom.
Akcija. Bacat će.
Baca preko sredine.
Iza Adamsa, neuspjelo dodavanje.
Bačena je iza Davantea koji je na tlu.
Liječnički tim dolazi.
Trčao sam i prelazio sredinu.
Čim sam dotaknuo loptu,
tip me rušio dok sam se okretao,
pa sam pokušavao pasti kako treba.
Zaustavio mi je rotaciju
i čim sam pao na tlo,
odmah sam to osjetio.
Utrnulo mi je sve od bicepsa
do trapeznog mišića.
Liječnički tim dolazi.
Chris i Scott dolaze.
-Jebeno rame. -Iskočilo je?
-Koje? -Ne. Desno.
Jako mi je utrnulo.
-Osjećaš trnce? -Da.
-Boli te? -Da, da.
-Samo akromioklavikularni zglob? -Da.
Kao da mi probada štitnik.
Davante Adams opet na nogama
odlazi na klupu s ozljedom ramena.
Ako ste zato došli…
Dobro.
RENDGEN UKLJUČEN
Imaš ozljedu akromioklavikularnog zgloba.
Ništa nije slomljeno, ali imaš ozljedu ligamenta.
Već sam ozlijedio taj zglob,
ali ovo je definitivno bila
najgora ozljeda u mom životu.
Boli te ovdje gore?
Ovdje ne?
Razgovarali smo o tome
što mogu učiniti da se vratim u igru.
Rekli su da mi mogu dati lidokain
kako bih se možda mogao
vratiti u igru.
Rekli su da sam moram odlučiti.
Rekao sam da sam siguran.
Hoće li ga umrtviti kako bih…
To je pitanje. Možda hoće, možda neće.
Značajno će te manje boljeti,
a onda ćemo vidjeti
kolika će biti pokretljivost.
Dao mi je injekciju.
Rekao je da ću brzo znati.
Za 45 sekundi ili jednu minutu
pomislio sam: „Samo malo”.
Počeo sam podizati ruke
i rekao mu da mi dobaci loptu.
Počeo sam je loviti u svlačionici.
„Zamotajte me i vraćam se na teren.”
Koji je rezultat?
17:7.
Dobro.
Javila nam se tvoja žena. Što da joj kažemo?
Recite da sam dobro, da sam ozlijedio rame
i da radimo na povratku u igru.
Ali da ne možemo biti sigurni.
-Dobro. -Hvala.
-Ništa.
Moj povratak u igru
bio je velika stvar za moral momčadi.
Nije da su se svi okupili,
nisam otišao u kolicima. To nije bilo nešto strašno,
ali vidio sam to u očima suigrača.
Josha Jacobsa.
Akromioklavikularni?
-Poznato mi je. -Treći stupanj.
To je skoro kraj.
Vraćaš se?
Svaka čast.
To mi je potaknulo emocije.
Sviđa mi se što moji suigrači tako misle o meni,
prihvaćaju me i razumiju
koliko mi znači biti na terenu i pomagati im.
Nećeš moći spavati cijeli tjedan.
Znam.
Morat ćeš spavati na kauču s jastukom.
Znam.
Moraš naučiti padati.
Udario sam…
Zanima me kako je to.
Nisam…
-Oprezno. -Da.
Zanima me kako će biti.
Padni na leđa, okreni se.
Ja sam ozlijedio taj zglob 2018.
I dalje me muči.
Baš si me utješio. Hvala ti.
Davante Adams opet na terenu. Baš mi je drago.
Činilo se da je ozljeda ozbiljna.
Pitam se
koliko je to rame zdravo, je li on samo mamac.
Adams.
Nije mamac.
Nisam bio siguran da će moći podići rame
i ruku.
Da, idemo.
Zglob je
bio potpuno odvojen.
Brzo dodavanje Adamsu na deset.
Brani se rukom na pet.
Zglob mi je uzdignut, čak se i sad
vidi malo kroz vestu, ali u prvom poluvremenu
nisam imao ni jedno hvatanje,
a u drugom sam imao osam ili devet…
-Hvatanje. -Da.
Bilo mi je važno to prebroditi
i dobiti priliku da pobijedimo.
Pronalazi Adamsa. Hvata kod 40. jarda Chargersa.
Samo nastavi. Idemo.
Raidersi vode 24:17.
Utakmica još nije gotova.
Baca u kut.
Adams hvata kod tri!
Toliko volim tu igru
da sam znao da ću uspjeti.
Prvi pokušaj i gol kod trećeg.
Raidersi gube za sedam.
Kreće na desno.
Baca i lopta je uhvaćena kod dva.
O, ne!
Raidersi smanjuju omjer na 1-3.
Ne, jebote.
Kako se osjećaš?
Osjećam nelagodu, ali to je nogomet.
Ne osjećam se dobro,
ali tako je kako je.
Moraš se boriti za svoju momčad.
Što morate učiniti da biste pobijedili?
Prestati im davati loptu.
U prve četiri utakmice
oduzete lopte došle su nas glave.
Osobito u crvenoj zoni.
Sami sebe sabotiramo.
Ne znam kako, ali sve si bolji.
Kako da to opišem…
Možda svake godine sve bolje poznaješ igru?
-Ne znam. -Da.
-Kako da to opišem? -To je dobro pitanje.
Stalno pokušavam pronaći nove načine,
čak i sitnice, da poboljšam svoju igru.
Na primjer, gledam Davantea Adamsa
i njegovu igru, Keenana Allena i njegovu.
Gledam razne igrače
u ligi, njihove poteze
i pokušavam ih uključiti u igru.
Kad postigneš pogodak, obično gledamo griddy.
Ali navodno nas čeka nešto drugo.
Sad imamo različite verzije griddyja.
To može biti bilo koja.
Ovo je leteći griddy.
Mašem rukama u zraku poput aviona.
Bravo, mali!
Monopoli griddy.
Baciš kocku i otplešeš griddy.
Ovo je griddy u LeBronovom stilu s prahom.
-S prahom. -Da.
Onaj griddy kad si ozlijedio ložu nema ime?
Je li se Jefferson
upravo ozlijedio slaveći?
Zove se Stan Da Man.
On je komedijaš. Snima smiješne snimke za Instagram.
Trči,
odglumi ozljedu pa kaže da se šali.
Zatim počne plesati.
On mi je dao ideju.
Sjećam se da sam pomislio: „O, ne!”
Vjerojatno se puno ljudi preplašilo…
Da, sigurno.
Ne želim da navijači dožive infarkt
na stadionu.
Sjajno igraš, dečko.
Hvala, cijenim to.
Hvala.
Dobro došli na US Bank Stadium.
U petom tjednu NFL-a
nalazimo se u Minneapolisu.
Minnesota Vikingsi s omjerom 1-3
susreću se s Kansas City Chiefsima koji imaju omjer 3-1.
-Ovo je pitanje stava. -Da, da.
Morate doći na teren sa stavom.
Od početka do kraja.
Dajte sve od sebe. Igrajte za momka do sebe
i nađite način da pobijedite.
Chiefsi na tri.
-Jedan, dva, tri. -Chiefsi.
Kansas City ima tri pobjede u nizu,
a Minnesota je prve tri utakmice izgubila
i vratila se u srazu s Karolinom.
Što misliš, kakvi su sada?
Uzbuđen sam zbog prilike koju imaju.
Ne samo danas, već i u ostatku sezone.
Ako ste navijač Vikingsa, budite uzbuđeni.
Dobra su momčad.
Tako je.
-Idemo. -Na zapovijed.
-Volim te. -I ja tebe, mama.
Sredi ih.
Dobro? Neka sve bude dobro.
-U redu. -Znaš da se molim.
Znate koje je vrijeme. Idemo.
Znaš koje je vrijeme.
Došao sam gledati najbolju tekmu u Americi.
Znaš koje je vrijeme.
-Idemo, Kirko. -Priprema!
Cousins se vraća.
Slent nadesno. JJ lovi na 50.
To! Kako lijepo. Baš lijepo.
To, mali!
Gotovo je nemoguće smisliti dovoljno superlativa
za prijeteću igru Justina Jeffersona.
Zbilja je poseban.
Nemoguće ga je čuvati.
Idemo Jets!
Tako.
Moja zadnja loža! Sranje!
Hej.
Hej!
-JJ se javlja treneru. -Hej!
Hej!
Bože moj.
Cijela Minnesota zadržava dah.
Molim te, Bože. Molim te.
Moja loža.
Istegnuo si ložu?
-Da. -Jako?
U sredini.
Zadnja loža? Sranje!
Evo o čemu je riječ.
Pogledajte kako se poskliznuo pored desetog jarda
gdje je do ozljede došlo.
Vidite da se primio za nju.
Da. To nije lažna ozljeda
od plesa Stan griddy, kako ga zove.
Ljudi su zabrinuti.
Bože, nešto nije u redu.
Osjećala sam se prestrašeno.
U četvrtoj četvrtini
htio sam izvesti dvostruki pokret, lijevo,
a kad sam krenuo na desno, stopalo mi se poskliznulo
i osjetio sam pucanje.
Je li pukla ili je istegnuta?
Mislim da je malo pukla.
Da ga odvedemo u šator? Lars, vodimo ga u šator.
Brzo. Hajdemo.
Sranje!
Sranje.
Sranje!
Moja loža!
Uvijek vam daju da odradite neke testove.
Pokaži gdje najviše boli.
Ovdje.
Ovdje?
Da, baš ovdje.
To nije grč.
Više je istegnuta loža.
Znam da nisi to htio čuti,
ali mislim da će te neko vrijeme gnjaviti.
Tada sam shvatio da sam zbilja ozlijeđen.
Nitko ne želi to čuti.
Ne posustaj. Moram se pobrinuti
da ozljeda ne postane trajna.
Trebamo te, dobro?
Dajte mi malo vremena.
Trebao sam vremena za razmišljanje.
Da se malo smirim.
Od Tracy čujemo
da je Jeffersonov povratak upitan.
Nadam se da će biti dobro.
Ovo je veliki gubitak.
Ozljeda Justina Jeffersona
mogla bi biti ozbiljna.
On je posljednji igrač kojeg su htjeli izgubiti.
Minnesota Vikingsi padaju na 1-4.
-Drago mi je da smo se vidjeli. -I meni.
-Samo tako nastavi. -U redu.
Je li…
ti se ovo već događalo?
Nikad nisam bio ozlijeđen.
Izvanredne vijesti.
Vikingsi planiraju svoju zvijezdu Justina Jeffersona
staviti na klupu.
Grozne vijesti za Vikingse u trenutku
kad sezona visi o koncu.
Ne zaboravite da se govorilo
da će dobiti najbolji ugovor za novu sezonu.
Ovo očito nije dobar trenutak.